laion/Wikipedia-Exotic huggingface dataset:
প্রেমী

প্রেমী হল ২০০৪ এর একটি প্রকাশিতব্য বাংলা মিষ্টি প্রেমের চলচ্চিত্র যার পরিচালক রবি কিনাগী ও প্রযোজক সুরিন্দর ফিল্মস। প্রধান ভূমিকায় অভিনয় করেছেন জিৎ, চন্দনা শর্মা আর যীশু সেনগুপ্ত। এই ছবিটি দিয়ে চন্দনা শর্মার সিনেমা জগতে অভিষেক করেছিলেন। ছবিটি ৩০ জুলাই ২০০৪ মুক্তি পেয়েছিল। ছবিটি ২০০২ এর তেলুগু ছবি "নী স্নেহাম" এর পুনঃনির্মাণ। জিৎ গাঙ্গুলী ছবিটির সংগীত পরিচালক ছিলেন এবং কয়েকটি গান হিট করেছিল। পারুচুরি মুরালি পরিচালিত ছবিটি ২০০২ এর তেলুগু ছবি "নী স্নেহাম" এর পুনঃনির্মাণ। অভিনয় করেছিলেন উদয় কিরণ, আরতি আগরওয়াল, যতীন গ্রেওয়াল। রাহুল এবং সুমিত দুই বন্ধু এবং পেশায় ফুটবলার। দুর্ঘটনা থেকে রাহুলকে বাঁচাতে সুমিত তার পায়ে চোট পেয়ে ফুটবল খেলতে অক্ষম হয়ে পড়ে। রাহুল সুমিতকে প্রতিশ্রুতি দিয়েছিল যে একজন মস্ত বড় ফুটবল খেলোয়াড় হয়ে সুমিতের স্বপ্ন পূরণ করবেন। একদিন রাহুল একটি ট্যাক্সিতে পূজার সাথে দেখা হয় এবং প্রথম দর্শনে তার প্রেমে পড়ে যায়। পুজা তার ঠাকুমা এবং ঠাকুদার সাথে থাকে। এদিকে, পূজার সুমিতেরও দেখা হয় এবং সুমিত প্রতিবন্ধী হওয়ার সাথেও তার মনের জোর দেখে তার খুব ভালো লাগে। পূজা এবং তার বন্ধুরা গোয়ায় ঘুরতে হায় এবং সেখানে তাদের সাথে রাহুল এবং তার বন্ধুদের সাথে দেখা হয়, তারা সেখানে একটি ফুটবল ম্যাচের জন্য এসেছিল। পূজা ও রাহুল দু'জনের মধ্যে বন্ধুত্ব হয়। অন্যদিকে পূজার অন্য একজনের সাথে বিয়ে করছে। কেউ পুজাকে রাহুলের সাথে সম্পর্ক আছে বলে অভিযোগ করায় পুজোর বিয়ে ভেঙ্গে যায়। পুজোর ঠাকুদা এই আঘাত সহ্য করতে পারে না এবং মারা যায়। এরফলে পূজা ভুল রাহুলকে ভুল বোঝে এবং তাঁকে ঘৃণা করে। রাহুল গোপনে পূজাকে সাহায্য করার চেষ্টা করে। যখনই সে কোনও ধরনের সমস্যায় পড়ে রাহুল তাকে সাহায্য করে এবং এমনকি পূজার সহায়তার জন্য তার বাবার কাছ থেকে সে টাকা চুরি করে। তবে রাহুল কেবল পূজার সাথে চিঠির মাধ্যমে যোগাযোগ করেন, যেখানে তিনি নিজেকে বন্ধু হিসাবে সম্বোধন করেন। পূজা এই গোপন বন্ধুর প্রেমে পড়ে এবং তার সাথে দেখা করতে মরিয়া। দলের দিন পূজার ভুল করে সুমিতকে তার গোপন বন্ধু ভেবে এবং আনন্দে উচ্ছ্বসে সে তার ঠাকুমা মাধ্যমে সুমিতের বাড়িতে একটি বিয়ের প্রস্তাব পাঠায়। তাদের বিয়ে ঠিক হয়। নিজের প্রেমিকাকে তার প্রিয় বন্ধুর সাথে বিয়ে ঠিক হওয়াতে সে ভেঙ্গে পড়ে কিন্তু সে জানে তার জীবন বাঁচানোর জন্য সুমিতের কাছে এখনও সে ঋণী থাকায় সে সুমিতকে কিছুই বলতে পারে না। পূজা রাহুলকে দেখে রেগে গিয়ে যায় এবং তাকে তার জীবন থেকে দূরে চলে যেতে বলে। অবশেষে সব ভুল বোঝাবুঝি ধুর হয়। রাহুলের সাথে পূজার মিল হয় এবং তারা বিয়ে করে। প্রধান ভূমিকায় অভিনয় করেছেন জিৎ, চন্দনা শর্মা আর যীশু সেনগুপ্ত এবং অন্যান্য শিল্পীবৃন্দ। রবি কিনাগী রঞ্জিত মল্লিক জিৎ যীশু সেনগুপ্ত "Premi (U)"। Calcutta, India: telegraphindia.com। ৫ আগস্ট ২০০৪। সংগ্রহের তারিখ ১৯ নভেম্বর ২০০৮।  "Rabi Kinagi"। www.citwf.com। ১০ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০০৯।  "The great role reversal of Tollywood"। newindianexpress.com। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৫।  "The Telegraph - Calcutta: Metro"। Calcutta, India: telegraphindia.com। ২৯ ডিসেম্বর ২০০৪। সংগ্রহের তারিখ ১৯ নভেম্বর ২০০৮।  "Premi - BIGFlix.com"। rental.bigflix.com। ১৭ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০০৮।  "Premi (2004) Online With Movie Mart"। moviemart.in। ২২ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০০৮।
চঞ্চল কর্মকার

চঞ্চল কর্মকার বাংলাদেশের একজন খ্যাতিমান শিল্পি । তিনি বাংলাদেশের স্বাধীনতা যুদ্ধের উপর বাংলাদেশের বিভিন্ন স্থানে অনেকগুলো ভাস্কর্য তৈরি করেছেন। বিশেষ করে তিনি বঙ্গবন্ধুর ভাস্কর্য তৈরি করার জন্য বেশ পরিচিত। চঞ্চল কর্মকার জন্মগ্রহণ করেন পিরোজপুর জেলার মঠবাড়িয়া উপজেলায়। তিনি ঢাকা বিশ্ববিদ্যালয়ে চারুকলা অনুষদে অংকন ও চিত্রায়ন বিভাগে পড়ালেখা করেন। চঞ্চল কর্মকার বাংলাদেশের মুক্তিযুদ্ধের ইতিহাসের উপর ভিত্তি করে এই পর্যন্ত অনেকগুলো ভাস্কর্য তৈরি করেছেন। তার তৈরি করা কিছু ভাস্কর্যের তালিকা নিচে তুলে ধরা হলো। রক্তধারা স্মৃতিসৌধ এছাড়াও তিনি বাংলাদেশসহ বিদেশের বিভিন্ন জায়গা বঙ্গবন্ধুকে নিয়ে ভাস্কর্য তৈরি করেছেন। বঙ্গবন্ধুর ভাস্কর্য অস্ট্রেলিয়ার ওয়েস্টার্ন ইউনিভার্সিটিতে স্থাপিত ভাস্কর্যের শিল্পি তিনি।তিনি ও লিটন পাল এই কাজটি যৌথভাবে সম্পাদন করেন। বঙ্গবন্ধুর সাতই মার্চের ভাস্কর্য রোকেয়া হল,ঢাকা বিশ্ববিদ্যালয়ে স্থাপিত ভাস্কর্যের নির্মাণ শিল্পিদের সদস্য তিনি।তিনি ও লিটন পালসহ অন্যান্য শিল্পিরা এটি নির্মাণ করেন। এছাড়া বাংলাদেশের বিভিন্ন সরকারি বেসরকারি স্থাপনায় বঙ্গবন্ধু,বাংলাদেশকে বিষয় করে প্রচুর ম্যুরাল ও টেরাকোটার কাজ করেছেন। দেশে ও আন্তর্জাতিকভাবে তার অংকিত চিত্রকর্ম বিভিন্ন প্রতিষ্ঠান ও ব্যক্তি পর্যায়ের সংগ্রহে আছে। তিনি একটি একক চিত্র প্রদর্শনিও করেছেন। খুলনার বেতার ভবনে নির্মিত ভাস্কর্য পার্কের নির্মাণ শিল্পিদের অন্যতম সমন্বয়ক ও শিল্পি। সংবাদদাতা, নিজস্ব (২০১৬-১২-১৭)। "মঠবাড়িয়ার গুণি শিল্পী চঞ্চল কর্মকার বঙ্গবন্ধুর ভাস্কর্য মঠবাড়িয়া্য় স্থাপনের জায়গা চান"। আজকের মঠবাড়িয়া (ইংরেজি ভাষায়)। সংগ্রহের তারিখ ২০২৩-১১-১৬। [স্থায়ীভাবে অকার্যকর সংযোগ] "'চারুকলার খাবারে গরুর মাংস': ভাংচুর, তদন্তের নির্দেশ"। বিবিসি বাংলা। সংগ্রহের তারিখ ২০২৩-১১-১৬।
কুন্দ

কুন্দ ভারত উপমহাদেশের প্রজাতি। এর বৈজ্ঞানিক নাম: Jasminum multiflorum এবং ইংরেজি নাম: winter jasmine, Indian jasmine, downy jasmine, and star jasmine. কুন্দ Oleaceae পরিবারের Jasminum গণের চিরসবুজ উদ্ভিদ। লতানো ধরনের চিরসবুজ ঝোপ। পাতা ও কচি ডাল রোমশ। পাতা একক, ৩-৬ সেন্টিমিটার লম্বা, উপর মসৃণ, নিচ রোমশ। বেশি ফুল ফোটে শীত, বসন্ত ও গ্রীষ্মে। চারপাশে ছড়িয়েপড়া ছোট ছোট ডালে গুচ্ছ গুচ্ছ সাদা রঙের সিঙ্গল বা ডাবল ফুলগুলো ৩ সেন্টিমিটার চওড়া। দলনলের আগায় ৭ থেকে ৯টি পাপড়ি থাকে, পাপড়ির আগা চোখা বা ভোতা দুরকমই হতে পারে। এদের বৈজ্ঞানিক নাম Jasminum pubescens। এরা গন্ধহীন। Jasminum rubescens প্রজাতির ফুলের পাপড়ির কিনার গোলাপি। এরা সুগন্ধি। বংশবৃদ্ধি কলমে, শিকড় থেকেও চারা গজায়। অনেকেই কুন্দ ফুল চেনেন না। কেউ কেউ আবার ভুল করে বেলিফুলও মনে করেন। কারণ বেলি ফুল ও পাতার সঙ্গে এর অনেক সাদৃশ্য। কুন্দ এ অঞ্চলের প্রাচীন ফুল। তাই এর শুভ্র রঙ নিয়ে প্রাচীনযুগে কবিরা কাব্য করেছেন। বিপ্রদাশ বড়ুয়া ‘নগরে নিসর্গ’ গ্রন্থে লিখেছেন— ‘অনুরাগের রঙ লাল, পাপ ও অধর্মের রূপ কালো বা মলিন। যশ, খ্যাতি ও দাঁতের রঙ শুভ্র। কেমন শুভ্র? কুন্দনন্দিত সাদা।’ একারণে কথায় বলে কুন্দনন্দিত শোভা। কবিরা বলেছেন, কুন্দ কুসুমদশনা। এভাবেই কুন্দ যুগে যুগে অলংকৃত ও বিশেষায়িত হয়েছে। এছাড়াও রবীন্দ্রনাথ ঠাকুর তাঁর 'সহজ পাঠ' দ্বিতীয় ভাগের চতুর্থ পাঠে লিখেছেন- "তাঁর ঘরে সুন্দর দেখে ফুলদানি রেখো। তাতে কুন্দফুল থাকবে আর আকন্দ থাকবে।" কুন্দ সাধারণত ঢাকার পরিকল্পিত বাগানগুলোতেই বেশি দেখা যায়। সে তুলনায় সাধারণ বাগান ও গ্রামে কম দেখা যায়। ঢাকায় রমনাপার্ক, নার্সারি, শিশু একাডেমীর বাগান, বলধা গার্ডেন ও বোটানিক্যাল গার্ডেনে দেখা যায়। আমাদের দেশে সাধারণত দু’ধরনের কুন্দ দেখা যায়। একটি সুগন্ধি, অন্যটি গন্ধহীন। এটি ভারত, নেপাল, ভুটান, লাওস, মায়ানমার, থাইল্যান্ড এবং ভিয়েতনাম দেশসমূহে পাওয়া যায়। গ্রীষ্মমণ্ডলীয় অঞ্চলে এর ব্যাপকভাবে চাষ হয়।এই প্রজাতির ফুল বেশ আকর্ষণীয় ও সুগন্ধের জন্য পরিচিত। "Jasminum multiflorum"। জার্মপ্লাজম রিসোর্স ইনফরমেশন নেটওয়ার্ক (জিআরআইএন)। কৃষি গবেষণা পরিসেবা (এআরএস), মার্কিন যুক্তরাষ্ট্রের কৃষি বিভাগ (ইউএসডিএ)। সংগ্রহের তারিখ ৫ ফেব্রুয়ারি ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kew World Checklist of Selected Plant Families, Jasminum multiflorum [স্থায়ীভাবে অকার্যকর সংযোগ] "Jasminum multiflorum"। Australian Plant Name Index (APNI), IBIS database। Centre for Plant Biodiversity Research, Australian Government, Canberra। ১৭ মে ২০২২ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১২।  Biota of North America Program, Jasminum multiflorum
মার্ক ডগলাস

মার্ক উইলিয়াম ডগলাস (ইংরেজি: Mark Douglas; জন্ম: ২০ অক্টোবর, ১৯৬৮) নেলসনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৪ থেকে ১৯৯৫ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, দলের প্রয়োজনে উইকেট-রক্ষকের ভূমিকায় অবতীর্ণ হতেন মার্ক ডগলাস। ১৯৮৭-৮৮ মৌসুম থেকে ২০০০-০১ মৌসুম পর্যন্ত মার্ক ডগলাসের প্রথম-শ্রেণীর খেলোয়াড়ী জীবন চলমান ছিল। এছাড়াও, হক কাপে নেলসন দলের পক্ষে খেলেছেন। সমগ্র খেলোয়াড়ী জীবনে ছয়টিমাত্র একদিনের আন্তর্জাতিকে অংশগ্রহণ করেছিলেন মার্ক ডগলাস। কোন টেস্টে অংশগ্রহণ করার সুযোগ পাননি তিনি। ১৬ এপ্রিল, ১৯৯৪ তারিখে শারজায় অস্ট্রেলিয়া দলের বিপক্ষে ওডিআইয়ে অভিষেক ঘটে তার। ২৬ ফেব্রুয়ারি, ১৯৯৫ তারিখে অকল্যান্ডে একই দলের বিপক্ষে সর্বশেষ ওডিআইয়ে অংশ নেন তিনি। তার পিতা গ্রাহাম ডগলাস ১৯৬০-এর দশকে সেন্ট্রাল ডিস্ট্রিক্টসের পক্ষে প্রথম-শ্রেণীর ক্রিকেটে অংশ নিয়েছেন। "Players / New Zealand / ODI caps"। Cricinfo। সংগ্রহের তারিখ ১৩ অক্টোবর ২০১৯।  "New Zealand ODI Batting Averages"। Cricinfo। সংগ্রহের তারিখ ১৩ অক্টোবর ২০১৯।  জনি ডগলাস রবার্ট অ্যান্ডারসন নর্দার্ন ডিস্ট্রিক্টস ক্রিকেট দল আন্তর্জাতিক ক্রিকেটে অংশগ্রহণকারী পরিবারের তালিকা নিউজিল্যান্ডীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে মার্ক ডগলাস (ইংরেজি) ক্রিকেটআর্কাইভে মার্ক ডগলাস (সদস্যতা প্রয়োজনীয়) (ইংরেজি)
কলিম উদ্দিন আহমেদ মিলন

কলিম উদ্দিন আহমেদ মিলন বাংলাদেশি রাজনীতিবিদ। তিনি সুনামগঞ্জ-৫ আসনের সাবেক সংসদ সদস্য। কলিম উদ্দিন আহমেদ মিলন সুনামগঞ্জের ছাতকের বাগবাড়ীতে জন্মগ্রহণ করেন। কলিম উদ্দিন আহমেদ মিলন ছাত্রজীবন থেকে জাতীয় সমাজতান্ত্রিক দলের রাজনীতির সাথে জড়িত ছিলেন। তিনি কেন্দ্রীয় বিএনপির সহ সাংগঠনিক সম্পাদক। তিনি ১৯৮৮ সালের চতুর্থ জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে সুনামগঞ্জ-৫ আসন থেকে প্রথমবার সংসদ সদস্য নির্বাচিত হন। ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে স্বতন্ত্র প্রার্থী হিসেবে সুনামগঞ্জ-৫ আসন থেকে ২য়বার সংসদ সদস্য নির্বাচিত হন। তিনি ১৯৯৬ সালে বিএনপিতে যোগদিয়ে সুনামগঞ্জ জেলা বিএনপির সাংগঠনিক সম্পাদক, সাধারণ সম্পাদক ও আহবায়ক হিসেবে দায়িত্ব পালন করেন। তিনি ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে সুনামগঞ্জ-৫ আসন থেকে পরাজিত হন। ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের মননয়নে সুনামগঞ্জ-৫ আসন থেকে সংসদ সদস্য নির্বাচিত হন। ২০০৮ সালের নবম সংসদ নির্বাচনে সুনামগঞ্জ-৫ আসন থেকে বাংলাদেশ জাতীয়তাবাদী দলের প্রার্থী হিসেবে অংশ নিয়ে পরাজিত হন। ২০১৭ সালে সুনামগঞ্জ জেলা বিএনপির সভাপতি নির্বাচিত হন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ নভেম্বর ২০১৯।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সুনামগঞ্জে আওয়ামী লীগের দুর্গে হানা দিতে চায় বিএনপি নেতৃত্বাধীন জোট | সারাদেশ | The Daily Ittefaq"। archive1.ittefaq.com.bd। ২০১৯-১১-০২ তারিখে মূল থেকে আর্কাইভ করা। সংগ্রহের তারিখ ২০১৯-১১-০৮।  "কলিম উদ্দিন আহমেদ মিলন"। প্রথম আলো। সংগ্রহের তারিখ ২০১৯-১১-০৮।  "Sunamganj 5 Constituency: Awami League divided, BNP stable over nominations"। Dhaka Tribune। ২০১৮-১০-২৯। সংগ্রহের তারিখ ২০১৯-১১-০৮।
অ্যাডাম হাকল

অ্যাডাম জর্জ হাকল (ইংরেজি: Adam Huckle; জন্ম: ২১ সেপ্টেম্বর, ১৯৭১) বুলাওয়েতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৭ থেকে ১৯৯৯ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর জিম্বাবুয়ীয় ক্রিকেটে মাতাবেলেল্যান্ড ও দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেন। দলে তিনি মূলতঃ লেগ-ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন অ্যাডাম হাকল। ১৯৯০-৯১ মৌসুম থেকে ১৯৯৮-৯৯ মৌসুম পর্যন্ত অ্যাডাম হাকলের প্রথম-শ্রেণীর খেলোয়াড়ী জীবন চলমান ছিল। জিম্বাবুয়েতে শৈশবকালে অতিবাহিত করার পর দক্ষিণ আফ্রিকার বিশ্ববিদ্যালয়ের ভর্তি হন। ইস্টার্ন প্রভিন্সের পক্ষে খেলার সুযোগ লাভ করেন। এরপর ১৯৯৫ সালে দক্ষিণ আফ্রিকার অনূর্ধ্ব-২৪ দলে খেলার জন্যে মনোনয়ন লাভে স্বীয় সক্ষমতা দেখান। প্রাদেশিক দল থেকে স্থানচ্যুত হবার পর ১৯৯৭ সালে জিম্বাবুয়েতে প্রত্যাবর্তন করেন। এরফলে জিম্বাবুয়ে দলের বোলিং বিভাগ বেশ শক্তিশালী হয়ে উঠে ও সফলতম আন্তর্জাতিক ক্রিকেট জীবনের সূত্রপাত ঘটে অ্যাডাম হাকলের। আক্রমণধর্মী বোলার হিসেবে পরিচিতি ছিল তার। বেশ ভালোভাবে বলকে শূন্যে ফেলে লেগ-ব্রেক বোলিং করতেন ও বলকে যথেষ্ট বাঁক খাওয়াতে পারতেন। পাশাপাশি গুগলি বোলিং করতে পারতেন তিনি। সতীর্থ স্পিনারদের সাথে তুলনান্তে বেশ হালকা মানের বলও করতেন। তবে, প্রায়শঃই ব্যাট হাতে সফলতার স্বাক্ষর রেখেছিলেন তিনি। সমগ্র খেলোয়াড়ী জীবনে আটটিমাত্র টেস্ট ও ঊনিশটি একদিনের আন্তর্জাতিকে অংশগ্রহণ করেছেন অ্যাডাম হাকল। এ পর্যায়ে ১৯৯৯ সালের ক্রিকেট বিশ্বকাপে খেলেছেন। ১৮ সেপ্টেম্বর, ১৯৯৭ তারিখে হারারেতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১০ ডিসেম্বর, ১৯৯৮ তারিখে লাহোরে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি। টেস্ট অভিষেক পর্বটি অ্যাডাম হাকলের জন্যে সুখকর ছিল না। নিজস্ব প্রথম টেস্টে পাঁচ উইকেট লাভ করেন। দক্ষিণ আফ্রিকায় প্রত্যাখ্যাত হবার পর টেস্টে তিনি লেগ স্পিনারের ভূমিকায় অবতীর্ণ হয়েছিলেন। ১৯৯৭ সালে নিউজিল্যান্ডের বিপক্ষে নিজস্ব দ্বিতীয় টেস্টে অপূর্ব খেলা প্রদর্শন করেন। প্রথম ইনিংসে ৬/১০৯ লাভের পর ৫/১৪৬ পান। খেলায় তিনি ২৫৫ রান খরচায় ১১ উইকেট দখল করেন। ২০১৩ সাল পর্যন্ত এটিই টেস্টে যে-কোন জিম্বাবুয়ীয় বোলারের ১১ উইকেট লাভের একমাত্র ঘটনা ছিল। তবে, বারবার আম্পায়ারের কাছে আক্রমণাত্মক আবেদনের পরিপ্রেক্ষিতে ম্যাচ রেফারি সিদাথ ওয়েতিমুনির কাছ থেকে জরিমানার সম্মুখীন হন। জরিমানার পর মাঠের বাইরে ‘বিদায়’ শব্দটির প্রয়োগ ঘটান। শুনানিতে হাকল মন্তব্য করেন যে, নিশ্চয়ই আমরা নেটবল খেলতে আসিনি। অ্যাডাম হাকলের পিতা মাইক হাকল ১৯৬০-এর দশকে ১৯৬৬-৬৭ মৌসুমে রোডেশিয়ার পক্ষে একটি প্রথম-শ্রেণীর খেলায় অংশ নিয়েছিলেন। "Players / Zimbabwe / ODI caps"। Cricinfo। ৩ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০১৯।  "Zimbabwe ODI Batting Averages"। Cricinfo। ১১ মে ২০২০ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০১৯।  "Zimbabwe ODI Bowling Averages"। Cricinfo। ২০ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০১৯।  ইএসপিএনক্রিকইনফোতে অ্যাডাম হাকল (ইংরেজি) ক্রিকেটআর্কাইভে অ্যাডাম হাকল (সদস্যতা প্রয়োজনীয়) (ইংরেজি)
এম এ হাদী

মোহাম্মদ আবদুল হাদী, যিনি এম এ হাদী নামে অধিক পরিচিত ছিলেন, (জন্ম: ১৯৪১ - মৃত্যু: ১৬ অক্টোবর ২০০৭) একজন বাংলাদেশী শল্যবিদ ও অধ্যাপক। তিনি বঙ্গবন্ধু শেখ মুজিব মেডিকেল বিশ্ববিদ্যালয়ের চতুর্থ উপাচার্য হিসাবে দায়িত্ব পালন করেছিলেন। হাদী ১৯৪১ সালের ৩১ ডিসেম্বর জন্মগ্রহণ করেন। তিনি ১৯৬৪ সালে ঢাকা মেডিকেল কলেজ থেকে এমবিবিএস এবং ১৯৭৩ সালে বাংলাদেশ কলেজ অব ফিজিশিয়ানস এন্ড সার্জনস হতে সার্জারিতে এফসিপিএস অর্জন করেন। হাদী স্বাস্থ্য অধিদপ্তরের মহাপরিচালক এবং বাংলাদেশ মেডিকেল অ্যাসোসিয়েশনের সভাপতি, বাংলাদেশ কলেজ অব ফিজিশিয়ানস এন্ড সার্জনস (বিসিপিএস), বাংলাদেশ মেডিকেল রিসার্চ কাউন্সিল (বিএমআরসি) এবং ডক্টরস অ্যাসোসিয়েশন অব বাংলাদেশের দায়িত্ব পালন করেছেন। তিনি ঢাকা মেডিকেল কলেজের অধ্যক্ষ এবং ঢাকা বিশ্ববিদ্যালয় মেডিসিন অনুষদের ডিনও ছিলেন। হাদী ইন্টারন্যাশনাল কলেজ অব সার্জনস থেকে ১৯৯৩ সালে রেচনশল্যবিদ্যায় এফআইসিএস,১৯৯৫ সালে রয়েল কলেজ অব ফিজিশিয়ানস অব এডিনবরা থেকে এফআরসিপি লাভ করেন। তাঁকে কলেজ অব ফিজিশিয়ানস এন্ড সার্জনস, পাকিস্তান সাম্মানিক এফসিপিএস প্রদান করে। তাঁর মৃত্যুতে রয়েল কলেজ অব ফিজিশিয়ানস, এডিনবরা একটি শোকবার্তা প্রকাশ করে। "Ex-BSMMU vice-chancellor MA Hadi dies at 66"। bdnews24.com। অক্টোবর ১৬, ২০০৭। সংগ্রহের তারিখ জুন ২৫, ২০১৭।  "Office of the Vice Chancellor"। Bangabandhu Sheikh Mujib Medical University। সংগ্রহের তারিখ জুন ২৫, ২০১৭।  Obituary. Prof. M A Hadi FRCPEdin. rcpe.uk "স্ম র ণ : অধ্যাপক এম এ হাদী | daily nayadiganta"। The Daily Nayadiganta। সংগ্রহের তারিখ ২০২০-০৮-১১। [স্থায়ীভাবে অকার্যকর সংযোগ] "Prof Hadi passes away"। The Daily Star। অক্টোবর ১৭, ২০০৭। সংগ্রহের তারিখ জুন ২৬, ২০১৭।
ভোলা সদর থানা

ভোলা সদর থানা বাংলাদেশের ভোলা জেলার ভোলা সদর উপজেলার একটি থানা। ভোলা সদর উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম ভোলা সদর থানার অধীন। পৌরসভা: ভোলা ইউনিয়নসমূহ: ১নং রাজাপুর ২নং ইলিশা ৩নং পশ্চিম ইলিশা ৪নং কাচিয়া ৫নং বাপ্তা ৬নং ধনিয়া ৭নং শিবপুর ৮নং আলীনগর ৯নং চর সামাইয়া ১০নং ভেলুমিয়া ১১নং ভেদুরিয়া ১২নং উত্তর দিঘলদী ১৩নং দক্ষিণ দিঘলদী ভোলা সদর উপজেলা ভোলা জেলা বাংলাদেশের থানাসমূহের তালিকা
দৌলতখান থানা

দৌলতখান থানা বাংলাদেশের ভোলা জেলার দৌলতখান উপজেলার একটি থানা। দৌলতখান উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম দৌলতখান থানার অধীন। পৌরসভা: দৌলতখান ইউনিয়নসমূহ: ১নং মদনপুর ২নং মেদুয়া ৩নং চর পাতা ৪নং উত্তর জয়নগর ৫নং দক্ষিণ জয়নগর ৬নং চর খলিফা ৭নং সৈয়দপুর ৮নং হাজীপুর ৯নং ভবানীপুর দৌলতখান উপজেলা ভোলা জেলা বাংলাদেশের থানাসমূহের তালিকা
নাইমুল ইসলাম রাতুল

নাইমুল ইসলাম রাতুল হলেন একজন বাংলাদেশি গায়ক। তিনি শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার ২০১৮ লাভ করেছেন। নাইমুল ইসলাম রাতুল ২০১৩ সালে মেরিডিয়ান-চ্যানেল আই ক্ষুদে গানরাজ প্রতিযোগিতায় দ্বিতীয় রানারআপ হয়েছিলেন। তিনি ২০১৮ সালে মুক্তিপ্রাপ্ত পুত্র চলচ্চিত্রে "যদি দুঃখ ছুঁয়ে" শিরোনামের গানটি গেয়ে শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার ২০১৮ লাভ করেন। ২০১৯ সালের ১৯ ডিসেম্বর তাঁর মৌলিক গান 'সাজনা রে' গান প্রকাশিত হয়। "প্রধানমন্ত্রী আমাকে দেখে চমকে গেলেন | কালের কণ্ঠ"। কালের কণ্ঠ। ২৮ ডিসেম্বর ২০১৯। সংগ্রহের তারিখ ১৫ অক্টোবর ২০২১।  "জাতীয় চলচ্চিত্র পুরস্কার-২০১৭ ও ২০১৮"। তথ্য মন্ত্রণালয়। সংগ্রহের তারিখ ৭ নভেম্বর ২০১৯।  "জাতীয় চলচ্চিত্র পুরস্কার ২০১৭-২০১৮" (পিডিএফ)। তথ্য মন্ত্রণালয়, বাংলাদেশ। সংগ্রহের তারিখ ২০১৯-১১-২১।  "নাইমুল ইসলাম রাতুলের প্রথম মিউজিক ভিডিও 'সাজনা রে'"। আজকের পত্রিকা। ২০১৯-১২-২১। সংগ্রহের তারিখ ২০১৯-১২-২৩। [স্থায়ীভাবে অকার্যকর সংযোগ] "'খুদে গান রাজ' রাতুলের প্রথম মিউজিক ভিডিও প্রকাশ"। চ্যানেল আই অনলাইন। ২০১৯-১২-২২। সংগ্রহের তারিখ ২০১৯-১২-২৩।
বোরহানউদ্দিন থানা

বোরহানউদ্দিন থানা বাংলাদেশের ভোলা জেলার বোরহানউদ্দিন উপজেলার একটি থানা। বোরহানউদ্দিন উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম বোরহানউদ্দিন থানার অধীন। পৌরসভা: বোরহানউদ্দিন ইউনিয়নসমূহ: ১নং গংগাপুর ২নং সাচড়া ৩নং দেউলা ৪নং কাচিয়া ৬নং হাসাননগর ৭নং টবগী ৮নং পক্ষিয়া ৯নং বড় মানিকা ১০নং কুতুবা বোরহানউদ্দিন উপজেলা ভোলা জেলা বাংলাদেশের থানাসমূহের তালিকা
চরফ্যাশন থানা

চরফ্যাশন থানা বাংলাদেশের ভোলা জেলার চরফ্যাশন উপজেলার একটি থানা। চরফ্যাশন উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম চরফ্যাশন থানার অধীন। পৌরসভা: চরফ্যাশন ইউনিয়নসমূহ: ১নং ওসমানগঞ্জ ২নং আছলামপুর ৩নং চর মাদ্রাজ ৪নং জিন্নাগড় ৫নং আমিনাবাদ ১৮নং আব্দুল্লাহপুর ২০নং ওমরপুর চরফ্যাশন উপজেলা ভোলা জেলা বাংলাদেশের থানাসমূহের তালিকা
লালমোহন থানা

লালমোহন থানা বাংলাদেশের ভোলা জেলার লালমোহন উপজেলার একটি থানা। লালমোহন উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম লালমোহন থানার অধীন। পৌরসভা: লালমোহন ইউনিয়নসমূহ: ১নং বদরপুর ২নং কালমা ৩নং ধলী গৌরনগর ৪নং চর ভূতা ৫নং লালমোহন ৬নং ফরাজগঞ্জ ৭নং পশ্চিম চর উমেদ ৮নং রমাগঞ্জ ৯নং লর্ড হার্ডিঞ্জ লালমোহন উপজেলা ভোলা জেলা বাংলাদেশের থানাসমূহের তালিকা
মনপুরা থানা

মনপুরা থানা বাংলাদেশের ভোলা জেলার মনপুরা উপজেলার একটি থানা। মনপুরা উপজেলার ৪টি ইউনিয়নের প্রশাসনিক কার্যক্রম মনপুরা থানার অধীন। ইউনিয়নসমূহ: ১নং মনপুরা ২নং হাজিরহাট ৩নং সাকুচিয়া উত্তর ৪নং সাকুচিয়া দক্ষিণ মনপুরা উপজেলা ভোলা জেলা বাংলাদেশের থানাসমূহের তালিকা
তজুমদ্দিন থানা

তজুমদ্দিন থানা বাংলাদেশের ভোলা জেলার তজুমদ্দিন উপজেলার একটি থানা। তজুমদ্দিন উপজেলার ৫টি ইউনিয়নের প্রশাসনিক কার্যক্রম তজুমদ্দিন থানার অধীন। ইউনিয়নসমূহ: ১নং বড় মলংচড়া ২নং সোনাপুর ৩নং চাঁদপুর ৪নং চাঁচড়া ৫নং শম্ভুপুর তজুমদ্দিন উপজেলা ভোলা জেলা বাংলাদেশের থানাসমূহের তালিকা
চৌধুরী আবদুল হাই

চৌধুরী আবদুল হাই (জন্ম: ২১ মার্চ ১৯৩৯) হলেন বাংলাদেশের একজন আইনজীবী, ভাষা আন্দোলন কর্মী, মুক্তিযুদ্ধা ও রাজনীতিবিদ। তিনি হবিগঞ্জ-৩ আসনের সংসদ সদস্য ছিলেন। চৌধুরী আবদুল হাই ২১ মার্চ ১৯৩৯ সালে হবিগঞ্জের গোপায়া ইউনিয়নের বড় বহুলা গ্রামের সম্ভ্রান্ত মুসলিম পরিবারে জন্মগ্রহণ করেন। তার পিতার নাম চৌধুরী আব্দুল গণি ও মাতার নাম আছিয়া খাতুন। ৫ ভাইয়ের মাঝে তিনি তৃতীয়। হবিগঞ্জ সরকারি উচ্চ বিদ্যালয় থেকে ১৯৫৪ সালে মেট্রিকুলেশন পাস করে ১৯৫৬ সালে আইএ ও ১৯৫৮ সালে বিএ পাস করেন বৃন্দাবন সরকারি কলেজ থেকে। এরপর ১৯৬২ সালে ঢাকা বিশ্ববিদ্যালয়ের আইন বিভাগ থেকে ডিগ্রী লাভ করেন। চৌধুরী আবদুল হাই কর্মজীবন শুরু করেন পাকিস্তান সরকারের আমলে কুমিল্লায় মুন্সেফ হিসেবে। তিনি ১৯৫২ সালে ভাষা আন্দোলনে সক্রিয়ভাবে অংশগ্রহণ করেন। ১৯৬৩ সালে বার কাউন্সিলে ও ১১ জানুয়ারি ১৯৬৩ হবিগঞ্জ জেলার আইনজীবী সমিতিতে এন রোলড হন। ১৯৬৫ সালে তিনি রাজনীতিতে যোগদান করে ভাসানী ন্যাপের হবিগঞ্জ মহকুমার সেক্রেটারির দায়িত্ব পালন করেন। তিনি ১৯৬৭ সালে মোজাফফরের নেতৃত্বাধীন বাংলাদেশ ন্যাশনাল আওয়ামী পার্টিতে যোগদান করে বিগঞ্জ মহকুমার সভাপতির দায়িত্ব পালন করেন। মুক্তিযুদ্ধের সময় ন্যাপ-কমিউনিস্ট পার্টি-ছাত্র ইউনিয়ন বিশেষ গেরিলা বাহিনীর অন্যতম সংগঠক হিসেবে তিনি দায়িত্ব পালন করেন। মুক্তিযুদ্ধ চলাকালে পাকসেনাদের হাতে তিনি তিনদিন বন্দি ছিলেন। তিনি ১৯৮৬ সালের তৃতীয় জাতীয় সংসদ নির্বাচনে মোজাফফরের নেতৃত্বাধীন বাংলাদেশ ন্যাশনাল আওয়ামী পার্টির প্রার্থী হিসেবে হবিগঞ্জ-৩ আসন থেকে সংসদ সদস্য মনোনীত হন। সর্বশেষ ১৯৯১ সালের পঞ্চম সংসদ নির্বাচনে মোজাফফরের নেতৃত্বাধীন বাংলাদেশ ন্যাশনাল আওয়ামী পার্টির প্রার্থী হিসেবে কুঁড়েঘর প্রতীকে হবিগঞ্জ-৩ আসন থেকে লড়ে জাতীয় পার্টির মুবিন চৌধুরীর কাছে পরাজিত হয়েছিলেন। ১৯৯৬ সালে প্রত্যক্ষ রাজনীতি থেকে তিনি অবসর গ্রহণ করেন। চৌধুরী আবদুল হাই বিবাহিত। তার দুই মেয়ে ও এক ছেলে আমেরিকা প্রবাসী। তার বড় ভাই এ বি চৌধুরী তিতাস গ্যাস ট্রান্সমিশন এন্ড ডিস্ট্রিভিউশনের মহা-ব্যাবস্থাপক ছিলেন। সৈয়দ এখলাছুর রহমান খোকন (৫ ফেব্রুয়ারি ২০২২)। "একটি শান্তিপ্রিয় দেশ চান ভাষাসৈনিক চৌধুরী আব্দুল হাই"। জাগোনিউজ২৪.কম। ২১ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০২৪।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "একজন আলোকিত মানুষ"। রাইজিংবিডি.কম। ২৮ ডিসেম্বর ২০১৫। ২১ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০২৪।  "চৌধুরী আব্দুল হাইকে আইনজীবী সমিতির দেয়া সংবর্ধনা সভায় বিচারপতি সৈয়দ দস্তগীর হোসেন- বার এবং বেঞ্চ একে অপরের সমন্বয়ে কাজ করলে মানুষ ন্যায় বিচার পাবে"। দৈনিক হবিগঞ্জ এক্সপ্রেস। ১৭ মার্চ ২০১৪। ২১ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০২৪।  "এডভোকেট প্রোফাইল, চৌধুরী আব্দুল হাই, সদস্য আইডি : ১০০১"। জেলা এডভোকেট সমিতি, হবিগঞ্জ। ২১ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০২৪।  "আ'লীগের দখলমুক্ত করতে মরিয়া বিএনপি ও জাপা"। সমকাল (ইংরেজি ভাষায়)। ২০১৯-১১-০৮ তারিখে মূল থেকে আর্কাইভ করা। সংগ্রহের তারিখ ২০১৯-১১-০৮।  "চৌধুরী আবদুল হাই"। প্রথম আলো। সংগ্রহের তারিখ ২০১৯-১১-০৮।
দুলারহাট থানা

দুলারহাট থানা বাংলাদেশের ভোলা জেলার চরফ্যাশন উপজেলার একটি থানা। ২০১৭ সালের ২০ নভেম্বর নিকার সভায় প্রধানমন্ত্রী শেখ হাসিনা চরফ্যাশন উপজেলায় চতুর্থ থানা হিসেবে দুলারহাট নামের আরও একটি নতুন থানা অনুমোদন দিয়েছেন। *চৌমুহনী এ,এম,ডি মাদরাসা *দুলারহাট আদর্শ ডিগ্রি কলেজ *নিলীমা জ্যাকব ডিগ্রি কলেজ * আহম্মদপুর মাধ্যমিক বিদ্যালয় * নুরাবাদ হোসাইনিয়া ফাজিল মাদরাসা * দুলারহাট মাধ্যমিক বিদ্যালয় চরফ্যাশন উপজেলার ৫টি ইউনিয়নের প্রশাসনিক কার্যক্রম দুলারহাট থানার অধীন। ইউনিয়নসমূহ: ৬নং নীলকমল ৭নং নুরাবাদ ১৬নং মুজিবনগর ১৭নং আবুবকরপুর ১৮ নং আবদুল্লাহপুর ২১নং আহম্মদপুর চরফ্যাশন উপজেলা ভোলা জেলা বাংলাদেশের থানাসমূহের তালিকা "চরফ্যাশনের দুলারহাট নামে নতুন একটি থানা এলাকায় আনন্দ মিছিল"। bholanews24.net। ভোলা নিউজ ২৪। ২১ নভেম্বর ২০১৭। সংগ্রহের তারিখ ৮ নভেম্বর ২০১৯। [স্থায়ীভাবে অকার্যকর সংযোগ]
আতিক উল্লাহ

মো. আতিক উল্লাহ (মৃত্যু: ১৫ সেপ্টেম্বর ২০০১) বাংলাদেশের হবিগঞ্জ জেলার আইনজীবী ও বাংলাদেশ জাতীয়তাবাদী দলের রাজনীতিবিদ ছিলেন। হবিগঞ্জ-৩ (সদর-লাখাই) আসনের সাবেক সাংসদ। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে নির্বাচিত সংসদ সদস্য। অ্যাডভোকেট মো. আতিক উল্লাহ [[হবিগঞ্জ জেলার নিজামপুর ইউনিয়নের বাগুনীপাড়া গ্রামে জন্ম গ্রহন করেন। আতিক উল্লাহ হবিগঞ্জ জেলা বিএনপির সাবেক সভাপতি। তিনি হবিগঞ্জ-৩ (সদর-লাখাই) আসন থেকে বাংলাদেশ জাতীয়তাবাদী দলের মনোনয়নে ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে সংসদ সদস্য নির্বাচিত হন। ১৯৯১ ও জুন ১৯৯৬ সালের নির্বাচনে বিএনপির হয়ে লড়ে পরাজিত হন। আতিক উল্লাহ ১৫ সেপ্টেম্বর ২০০১ সালে মৃত্যুবরণ করেন। "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "আ'লীগের দখলমুক্ত করতে মরিয়া বিএনপি ও জাপা"। সমকাল (ইংরেজি ভাষায়)। ২০১৯-১১-০৮ তারিখে মূল থেকে আর্কাইভ করা। সংগ্রহের তারিখ ২০১৯-১১-০৯।
বাপ্তা ইউনিয়ন

বাপ্তা, বাংলাদেশের ভোলা জেলার অন্তর্গত, ভোলা সদর উপজেলার একটি ইউনিয়ন। বাপ্তা ইউনিয়নের আয়তন ১২,৮৮৭ একর। বাপ্তা ইউনিয়ন ভোলা সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ভোলা সদর থানার আওতাধীন। এটি জাতীয় সংসদের ১১৫নং নির্বাচনী এলাকা ভোলা-১ এর অংশ। ২০১১ সালের আদমশুমারি অনুযায়ী বাপ্তা ইউনিয়নের মোট জনসংখ্যা ৩৬,৫৪৮ জন। এর মধ্যে পুরুষ ১৭,৯২৭ জন এবং মহিলা ১৮,৬২১ জন। মোট পরিবার ৭,৩৯২টি। ২০১১ সালের আদমশুমারি অনুযায়ী বাপ্তা ইউনিয়নের সাক্ষরতার হার ৫১.৪%। ভোলা সদর উপজেলা ভোলা সদর থানা ভোলা জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৯ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)